III. évf. 41. szám **Évközi 27. vasárnap** 2016. október 02.

**Október 8.- Szűz Mária, Magyarok Nagyasszonya**

Szent István halála előtt Mária oltalmába ajánlotta koronáját és országát. Felajánlása óta a Magyarok Nagyasszonyaként is tiszteljük a Szűzanyát. A külön ünnepet XIII. Leó pápa engedélyezte népünk számára.

Az országfelajánlás 1038-ban történt, Nagyboldogasszony ünnepén. A Hartvik püspöktől származó legendában így olvashatunk erről:

„Végre Isten irgalmából, a százszoros jutalom díjára érdemesen, láz vette le lábáról [a királyt], s mikor már nem volt kétséges halálának hamari napja, előszólította a püspököket és palotájának Krisztus nevét dicsőítő nagyjait; először megtárgyalta velük, hogy kit választanak helyette királynak. Majd atyailag intette őket, hogy őrizzék meg az igaz hitet, amelyet elnyertek; hogy az igazságot szeressék, az égi szeretet láncait kedveljék, gyakorolják a szeretetet, az alázatossággal törődjenek, de mindenekelőtt a kereszténység zsenge ültetvényén csőszködjenek. E szavak után kezét és szemét a csillagokra emelve így kiáltott fel: »Ég királynője, e világ jeles újjászerzője, végső könyörgéseimben a szentegyházat a püspökökkel, papokkal, az országot a néppel s az urakkal a te oltalmadra bízom; nékik utolsó istenhozzádot mondva lelkemet kezedbe ajánlom.« „

A Szűzanya és a magyar nép közötti kapcsolatot az István király halálát követő belső villongások sem tudták elhomályosítani. Magyarok Nagyasszonya tisztelete Szent László király uralkodása idején új virágzásba borult. Később a tatárokkal és a törökökkel szemben is Jézus és Mária nevét kiáltva harcoltak a magyarok. I. Lipót a török alóli fölszabadulás emlékére, hálája jeléül megismételte az ország fölajánlását Máriának a 17. század végén.

Vaszary Kolos bíboros, prímás kérésére a Szentszék is elismerte a Mária-tisztelet nemzeti jellegét: XIII. Leó mintegy kilenc évszázados töretlen hagyományt szentesített, amikor 1896-ban külön ünnepet engedélyezett október második vasárnapjára. Ezt Szent X. Piusz helyezte október 8-ra.

1980. október 8-án Szent II. János Pál pápa kápolnát szentelt a Magyarok Nagyasszonya tiszteletére a Szent Péter-bazilika altemplomában.

A Patrona Hungariae sajátos ikonográfiája a napba öltözött asszony ábrázolásából bontakozott ki: a Szűzanya fejére a tizenkét csillagú korona helyett a magyar Szent Korona került, a karján ülő kis Jézus kezébe az országalma, Mária másik kezébe pedig az ország jogara.

Istenünk, te a Boldogságos Szűz Mária közbenjárására népünket számtalan jótéteménnyel halmoztad el. Szent István, első királyunk rendeléséből Nagyasszonyunknak és pártfogónknak tiszteljük őt a földön. Add jóságosan, hogy egykor vele együtt örökké örvendezzünk a mennyben! A mi Urunk, Jézus Krisztus, a te Fiad által, aki veled él és uralkodik a Szentlélekkel egységben, Isten mindörökkön örökké. Ámen .

**Házasságban élni öröm!**

A gencsapáti Szent Jakab-templom plébánosa, Gombos Bálint egy fiatal pár esküvőjén elénekelte Leonard Cohen Hallelujah című dalát.

„Szerettem volna valami személyeset és egyedit ajándékozni. Így találtam rá arra a felvételre, melyen Ray Kelly ír pap énekli a Hallelujah-t – idézte fel kérdésünkre Bálint atya. „Kedvencem lett ez a dal, melyben a tartalom és dallam együttese hordozza azt az örömet, amit számomra a házasságkötés jelent.”

A pap idén szeptember 24-én ismét ezzel a dallal örvendeztetett meg egy fiatal párt a szombathelyi székesegyházban tartott esküvőjükön. A zenés köszöntésről készült videót néhány nap alatt több mint százezren tekintették meg, miután a Facebookra is felkerült. Gombos Bálint meglepődött, hogy ilyen népszerű lett a felvétel. „A jó híreknek is értéke van” – fogalmazta meg örömét, és hozzátette: reméli, hogy a dal segítségével az üzenet is célba ér: házasságban élni jó, vállalni kell az életre szóló elköteleződést.”

HIRDETÉSEK

2016. október 6-8.-Szorgos Ősz, 72 óra kompromisszumok nélkül

Egy acsai nagymama beteg unokájával műanyag kupakokat gyűjt. Kérjük a Kedves Testvéreket, ne dobják ki a palackok kupakját, hanem gyűjtsék össze a beteg kisfiú számára! A kupakokat a Szent Miklós Közösségi Házban adhatják le hétköznapokon 10:00-15:00 között. *Nemecz Mihályné, Acsa, Dózsa György út 1. 06 30/975 74 38*

Még az Irgalmasság évében szeretnénk Szeretetmenü étkeztetést indítani Becskén és Nógrádkövesden is. Várjuk önkéntesek jelentkezését, akik ebben szívesen segítenének.

Több templomunkban mutatkozik jelenleg hiány a liturgikus felszerelésekben (ampolna, lavábó edény, szenteltvízhintő, gyertyatartók, szertartáskönyvek stb.) Ezért ezen és a következő vasárnapokon ezen eszközök beszerzésére gyűjtünk a perselyadományokból, melyeket aztán ünnepélyesen veszünk használatba. Isten fizesse meg mindenki legkisebb hozzájárulását is!

Bercelen a 7. csoport takarít.

2016.10.03. H 17:00 Szentmise a Szécsénkei Templomban

 17:00 Szentségimádás a Galgagutai Templomban

2016.10.05. Sz 09:00-11:00 és 15:00-17:00 Őrangyalok (ruha)börze a Szent Miklós Közösségi házban. Minden hónap 1. és 3. szerdáján szeretnénk így segíteni mindenkinek.

 18:00 Szentségimádás a Berceli Templomban

2016.10.06. Cs 17:00 Szentmise a Berceli Templomban

 17:30 Szentségimádás a Berceli Templomban

2016.10.07. P 17:00 Szentmise a Becskei Templomban

2016.10.08. Sz 10:00 *Szaniszló András Temetése a Berceli Temetőben*

 15:00 Szentmise a Vanyarci Templomban

 17:00 Szentmise a Berceli Templomban *+ Szaniszló András*

 20:00 Jótékonysági Egyházközségi Szüreti Bál a Berceli Művelődési Házban. Az adományokat a Nógrádkövesdi Szent Mihály Templom tetőfelújítására fordítjuk. Ha valaki nem tud jönni a bálba támogathatja 1000 Ft-os támogató jeggyel. Süteményekkel is támogathatja bált mindenki.

**2016.10.09. V** **8:30 Szentmise a Berceli Templomban**

 **9:00 Igeliturgia a Vanyarci Templomban**

 **10:30 Szentmise a Becskei Templomban**

 **10:30 Igeliturgia a Galgagutai Templomban**

 **12:00 Szentmise a Szécsénkei Templomban**

 **12:00 Igeliturgia a Nógrádkövesdi Templomban**

 15:00 Keresztút a Berceli Kálváriánál (Szeretettel várunk mindenkit!)

1016.11.20.Cs 10:00 Az Irgalmasság Évének ünnepélyes lezárása a Váci Székesegyházban

**Hivatali ügyintézés:** Római Katolikus Plébánia 2687 Bercel, Béke u. 20. H-P 8:00-16:00

tel: (30) 455 3287 web: <http://bercel.vaciegyhazmegye.hu>, e-mail: bercel@vacem.hu

Bankszámlaszám: 10700323-68589824-51100005